ปูร์เกอตูว์แมม็องกอร์

ปูร์เกอตูว์แมม็องกอร์ (, "เพื่อให้เธอยังรักฉัน") เป็นซิงเกิลแรกของเซลีน ดิออนจากอัลบั้ม เดอ () ซึ่งออกจำหน่ายเป็นครั้งแรกเมื่อวันที่ 13 มีนาคม พ.ศ. 2538 

เพลงนี้เป็นผลงานการประพันธ์ของฌ็อง-ฌัก กอลด์มาน () และเป็นเพลงหนึ่งอันเป็นที่รู้จักมากที่สุดของเซลีน ดิออน  

มิวสิกวิดีโอเพลงนี้ อำนวยการสร้างโดยมีแชล แมแยร์ () ใน พ.ศ. 2538 โดยมิวสิกวิดีโอดังกล่าวได้รับการบรรจุในบันทึกการแสดงสดของเซลีน ดิออนชุด เดอะคัลเลอร์ออฟมายเลิฟคอนเสิร์ต แบบวิดีโอ และในดีวีดีรวมผลงานเพลงภาษาฝรั่งเศสชุด องเนอช็องฌ์ปา () ซึ่งวางจำหน่ายเมื่อ พ.ศ. 2550

เพลงนี้ยังมีฉบับภาษาอังกฤษอีกด้วย โดยชื่อว่า "อีฟแดตส์วอตอิตเทกส์" () ขับร้องโดยเซลีน ดิออนเช่นกัน และบรรจุลงในอัลบั้ม ฟอลลิงอินทูยู ()

เพลง "ปูร์เกอตูว์แมม็องกอร์" ได้รับรางวัลเฟลิกซ์ (โรมัน. Felix) สาขาเพลงยอดนิยมแห่งปีรางวัลวิกตัวร์เดอลามูว์ซิก (, "ชัยชนะแห่งดนตรี") สำหรับเพลงที่ดีที่สุดแห่งปี กับทั้งรางวัลทรอเฟราดีโยฟร็องแซ็งแตร์นาซียอนาล () โดยสภาการดนตรีภาษาฝรั่งเศส ( )

บันทึกการแสดงสดของเพลงนี้ยังได้รับการบรรจุในอัลบั้ม ลายวาปารี () และ โอเกอร์ดูว์สตาด () กับทั้งในอัลบั้ม เดอะคอลเลคเตอส์ซีรีส์ ชุดที่ 1 () และอัลบั้มรวมเพลงยอดนิยมภาษาฝรั่งเศสที่วางจำหน่ายใน พ.ศ. 2548 องเนอช็องฌ์ปา 

ฉบับที่เซลีน ดิออนร้องกับคณะประสานเสียงห้าร้อยคนได้รับบรรจุในอัลบั้ม "แซ็งซ็องกอริสต์อาแว็ก..." () ในปี พ.ศ. 2549

นอกจากนี้ เซลีนยังได้แสดงเพลงนี้ในมหรสพ อะนิวเดย์... ทุกคืนที่ลาสเวกัสอีกด้วย

เพลง "ปูร์เกอตูว์แมม็องกอร์"ได้รับความนิยมมากในประเทศฝรั่งเศส โดยอยู่อันดับที่หนึ่งในรายการเพลงกว่าสิบสองสัปดาห์โดยมียอดขายมากกว่า 955,000 แผ่น และอยู่อันดับที่หนึ่งกว่าสิบห้าสัปดาห์ในรายการเพลงเบลเยียมวอลโลนี () กับทั้งอีกสี่สัปดาห์ในรายการเพลงของรัฐเกแบ็ก อนึ่ง เพลงนี้ยังติดหนึ่งในสิบเพลงยอดนิยมตลอดกาลที่จัดอันโดยรายการเพลงในสหราชอาณาจักรและไอร์แลนด์อีกด้วย

 รูปแบบและรายชื่อเพลง 
ซีดีซิงเกิลสองเพลง - (ประเทศฝรั่งเศส)
 ปูร์เกอตูว์แมม็องกอร์ – 4:14
 ปูร์เกอตูว์แมม็องกอร์ (ฉบับบรรเลง) – 4:14

ซีดีซิงเกิลสองเพลง - (ประเทศญี่ปุ่น)
 ปูร์เกอตูว์แมม็องกอร์ – 4:14
 พรีแยร์ปาแยน () – 4:12

ซีดีซิงเกิลสามเพลง - (ประเทศฝรั่งเศส)
 ปูร์เกอตูว์แมม็องกอร์ – 4:14
 ปูร์เกอตูว์แมม็องกอร์ (ฉบับบรรเลง) – 4:14
 พรีแยร์ปาแยน 4:12

ซีดีซิงเกิลสี่เพลง - (สหราชอาณาจักร) #1
 ปูร์เกอตูว์แมม็องกอร์ – 4:14
 เซนด์มีอะเลิฟเวอร์ () – 4:31
 โชว์ซัมอีโมชัน () – 4:29
 เดอะลาสต์ทูโนว์ () – 4:35

ซีดีซิงเกิลสี่เพลง - (สหราชอาณาจักร) #2
 ปูร์เกอตูว์แมม็องกอร์ – 4:14
 พรีแยร์ปาแยน – 4:12
 เอิงการ์ซงปาก็อมเลโซทร์ (ซิกกี) () – 2:58
 เดโมกีซ็อน () – 3:56

ซีดีซิงเกิลสามเพลง - (ประเทศในทวีปยุโรป)
 ปูร์เกอตูว์แมม็องกอร์ – 4:14
 ปูร์เกอตูว์แมม็องกอร์ (บรรเลง) – 4:14
 คอลลิงยู () (สด) – 4:04

 ฉบับเป็นทางการ 
 ปูร์เกอตูว์แมม็องกอร์ (ฉบับขับร้องกับคณะประสานเสียงห้าร้อยคน) – 4:14
 ปูร์เกอตูว์แมม็องกอร์ (ฉบับบรรเลง) – 4:14
 ปูร์เกอตูว์แมม็องกอร์ (ฉบับอัลบั้ม) – 4:14

 ชาร์ต 

ชาร์ต (พ.ศ. 2538)อันดับสูงสุดBelgian Wallonie Singles Chart1Belgian Flanders Singles Chart2Dutch Top 40 Chart3Dutch Mega Top 50 Chart3Dutch Mega Single Top 100 Chart4French Singles Chart1  
ชาร์ต (พ.ศ. 2538)อันดับสูงสุดIrish Singles Chart6Polish Radio 3 Chart7Quebec Airplay Chart1Swedish Singles Chart3Swiss Singles Chart17UK Singles Chart7

 ฉบับนำมาร้องใหม่ 
ในเดือนพฤศจิกายน พ.ศ. 2548 วงป๊อปโอเปราอิลดิโวนำมาร้องใหม่ในอัลบั้ม อังโกรา

 ประวัติการจำหน่าย 
 ในประเทศที่ใช้ภาษาฝรั่งเศสเมื่อวันที่ 13 มีนาคม พ.ศ. 2538
 ในประเทศแคนาดาและประเทศยุโรปอื่น ๆ เมื่อเดือนกันยายน พ.ศ. 2538 ซึ่งในช่วงเดียวกันนี้ได้มีการเปิดเพลงดังกล่าวประชาสัมพันธ์ทางสถานีวิทยุอีกด้วย และ
 ในญี่ปุ่น เมื่อเดือนตุลาคม พ.ศ. 2539

 อ้างอิง 

 เซลีน ดิออน-ประวัติรายการเพลง 

 แหล่งข้อมูลอื่น 
 เว็บไซต์อย่างเป็นทางการ

หมวดหมู่:ซิงเกิลในปี พ.ศ. 2538
หมวดหมู่:เพลงของเซลีน ดิออน